39. schôdza NR SR - 9.deň - B. popoludní
Dátum: 2025-09-23
Poslanec: Štefunko, Ivan (PS)
Druh vystúpenia: Vystúpenie v rozprave

Vážená dáma, vážení páni, škoda, že tu nie je pán Mikloško, ale povedal som mu, keď od toho odchádzal, keď odchádzal, pán Mikloško mal veľmi dobrý prejav, kde vysvetľoval, ako je dôležité si zachovať symboly a symbol 17. novembra je veľmi dôležitý pre Slovensko, pre demokraciu a hlavne pre mladú generáciu. A práve preto som strašne rád, že pred hodinou v Podunajských Biskupiciach koalícia, tím Bratislava a PS premenovala Základnú školu Bieloruská na Základnú školu 17. novembra. (Potlesk.) A toto sú spôsoby, akým sa zachováva odkaz 17. novembra. Poďme ale k tej konsolidácii z iného hľadiska, nielen ku sviatkom, aj keď aj na to mám svoj názor, ale poďme sa porozprávať, ako sociálni demokrati konsolidujú. Sociálni demokrati znížili dane z dividendy z 10 % na 7 % pre tých najbohatších. Znížili dane z dividend pre rentierov, pre ľudí, ktorí žijú z kapitálu, ktorí nežijú z práce, ale z kapitálu. Ja nehovorím, že to je zlý spôsob žitia, ale poukazujem na paradox, že sociálna demokracia uľahčuje život najbohatším a sťažuje život ľuďom, ktorí žijú z práce. Ja neviem, ako sa na to pozerá Ján Richter alebo tuto pán Stuška, ale znížiť dane z dividend v priebehu dvanástich mesiacov z 10 na 7 a zároveň zvýšiť sociálne odvody a zdravotné odvody pre pracujúcich, pre ľudí, ktorí žijú z práce, je taký paradox, že vy si už nezaslúžite sa volať sociálna demokracia, lebo to je úplný nonsens. Proste keby ste to dali do nejakého Chat GPT, tak vybuchne počítač. Zároveň ste zvýšili, samozrejme, zdravotné poistenie, už to hovorila kolegyňa Števulová. Pozerajúc sa na tie slovenské nemocnice, mám tri deti, sem-tam s nimi tam chodím, alebo obidvaja moji rodičia zomreli v týchto nemocniciach, a vy si dovolíte zvýšiť zdravotné odvody za nemocnice a za zdravotníctvo, ktoré je v dezolátnom stave, špeciálne za vášho obdobia za posledných dvadsať rokov ste tu boli štrnásť rokov pri moci. Je to naozaj neuveriteľné a vy pýtate od ľudí, aby sa skladali na vaše proste manažérske zlyhania alebo vaše neschopnosti odstrihnúť pazúry rôznych rentierov na toto slovenské zdravotníctvo. Hovoríte, že chcete pomôcť podnikateľom alebo bolo to niekde na nejakom, na nejakom webe, no určite sa nepomáha podnikateľom tak, že tým malým a stredným podnikateľom, ktorí sú málo mobilní napriek tomu, že už nad tým rozmýšľajú, im zvýšite tiež odvody a resp. aj ceny energií. O tom by som sa ešte rád rozprával, ale oni potrebujú nižšie ceny energií a na Slovensku máme najvyššie ceny energií pre podnikateľov, čo je vlastne neuveriteľné, lebo stále hovoríte, že máme lacnú energiu z Ruska. Máme lacný plyn, máme lacné, lacnú elektriku, to stále hovoríte tým obyvateľom, ale v skutočnosti to nie je pravda. Konsolidujete 2,7 miliardy eur. Hovoríte, že polovica bude na obyvateľoch a polovica na štáte, k tomu sa ešte vrátim, lebo to, kde to bude na štáte, som ešte nevidel. Ale zároveň potajomky plánujete investíciu bez diskusie o novej jadrovej elektrárni. Bez súťaže, podotýkam. Nám je v Progresívnom Slovensku úplne jedno, že či to bude americká alebo francúzska firma, ale premiér Fico kvôli fotke za 15 miliárd eur v Bielom dome s prezidentom Trumpom si dovolí takú vec, že nakúpi technológiu a elektráreň, ktorá bude bez súťaže. To znamená, že to je päťkrát táto konsolidácia, a to ešte vieme, že každá jadrová elektráreň, ktorá sa buduje, sa predraží. To znamená, že v skutočnosti my sa tu bavíme síce o drobnostiach, ako je 16-tisícová letenka pani ministerky kultúry a, samozrejme, sa to skladá z takýchto detailov, ale popod radar nám proste uchádzajú miliardy, miliardy eur. Vy ste takí sociálni demokrati, že ste síce povedali, že momentálne pripravujete konsolidáciu, kde v zásade sa to bude šetriť na občanoch, ale aj na štáte, ale my sme stále nevideli, kde to idete šetriť na štáte. Naozaj ja som to stále nevidel. Vy poviete síce, že to bude v rozpočte, ale v skutočnosti my tu debatujeme len o tom, ako idete znižovať životný štandard ľuďom, malým a stredným podnikateľom. A nejdete znižovať štandard a blahobyt ministerských vyšších úradníkov alebo ministrov, alebo, alebo rôzne výdavky, tu také oslavy, tu taká, taká limuzína, tu takéto dvojnásobné platy a tak ďalej. Proste tí ľudia aj tí vaši voliči vám to už neuveria. Ja, ja sa proste čudujem, ako to máte v tej hlave vyskladané, že najprv zoderiete ľudí a potom vlastne chcete, aby vás chápali, aby neprotestovali proti vám, keď nepoviete, že kde idete šetriť na sebe. A ja trošku aj viem, že prečo to neviete povedať, lebo táto celá sála je tu poloprázdna preto, lebo rôzni ministri HLAS-u, SMER-u a poslanci skrátka rokujú, že čo sa možno ušetrí na iných ministerstvách a čo sa ušetrí na daných, ja neviem, okresných úradoch a tak ďalej a tak ďalej, ale to je všetko politický boj medzi vami. Ešte je to tak, predstavte si, že firme sa nedarí. Prestáva sa im dariť, púšťať nové produkty na trh, respektíve skrátka ich niečo zasiahlo. A predstavte si, že manažment tej firmy si začne kupovať drahé limuzíny. A to ináč ma napadlo len tak vlastne, ale robíte to aj vy, ale v zásade si predstavte, že si nejaký riaditeľ firmy, ktorý prosí ľudí, aby sa už uskromnili, aby proste boli solidárni s tou firmou, kde dlhé roky pracujú, možno celý život, a zároveň v tom istom čase si ten manažment alebo ten manažér proste kúpi limuzínu alebo cestuje cez oceán prvou triedou, alebo organizuje drahé, okázalé oslavy na počesť tej firmy, ktorá v zásade krachuje. Toto je presne to, čo sa momentálne robí. Tí zamestnanci by tam asi tak dlho nevydržali a asi, asi by išli preč z tej firmy. Ináč to je to, čo hovorila napríklad kolegyňa Jaurová, že proste aj tí mladí ľudia z tejto krajiny odchádzajú, lebo už vám neveria. A už neodchádzajú len mladí ľudia, štyridsiatnici, päťdesiatnici, proste odchádzajú, lebo už neveria v túto krajinu a mne je to strašne ľúto, lebo ja som sa vrátil zo zahraničia pred dvadsiatimi piatimi rokmi zo štúdií, aby som pre túto krajinu pracoval. A možno ešte by som povedal iný pohľad. Vám už prestávajú veriť aj investori. Investori nielen na finančných trhoch, tí, čo nám financujú ten dlh, ale investori všeobecne. My keď chodíme po Slovensku a oni nám hovoria, že my sme prišli pred troma - štyrmi rokmi, ale keby sme vedeli, že toto sa udeje, tak určite by sme tu neprišli. My skrátka súťažíme s Poľskom, súťažíme s inými krajinami a tí investori neprídu do krajiny, ktorá proste funguje na základe rozmarov ministerstva financií, tu konsolidovať, tak konsolidovať a ešte takým spôsobom, ako som hovoril, že my chápeme, že asi musíte konsolidovať a my to proste chápeme, ale ten, ten, to poradie je iné. Najprv konsolidujem na sebe a potom na ľuďoch alebo na firmách. No a možno by som sa zamyslel ešte nad takými paradoxami. Poďme sa porozprávať o víťazoch a porazených tejto konsolidácie. No samozrejme, najväčšími porazenými sú ľudia, pracujúci, mladí podnikatelia, malí podnikatelia, ľudia, ktorí žijú z práce alebo z aktivity. A vysvetľoval som prečo, lebo sú vyššie dane, vyššie odvody pre pracujúcich a tak ďalej. Samozrejmé, že pre živnostníkov, pre matky, pre dôchodcov, ako sme si povedali pred chvíľou v rozprave, že proste tie minimálne odvody pre živnostníka dôchodcu proste sú likvidačné a proste nebude podnikať. A ďalším porazeným je Andrej Danko. Andrej Danko, váš koaličný partner, ja neviem, že ako sa on k tomuto postaví, ale tak najprv ste ho oklamali pri transakčnej dani, sľúbili ste mu, že ju nejakým spôsobom obmedzíte a že proste sa to, sa to nejakým spôsobom skoriguje. No a teraz ho držíte v šachu, lebo najprv musí podporiť túto konsolidáciu a až potom možno mu ju schválite, novelu tej, obmedzenia tej transakčnej dane, ktoré tu máme ešte, myslím, že od jari. Potom ste mu zobrali aj to ministerstvo športu, ktoré teda už nemá v dosahu. No a teraz sa mu vláda... =====